'सोमालिया में अकाल से हालात और बिगड़े'  
संयुक्त राष्ट्र ने सोमालिया में अकाल के लगातार बिगड़ते हालात पर चिंता जताई है। पिछले 17 सालों में सोमालिया में इस वक्त सबसे खराब हालात हैं।
संयुक्त राष्ट्र ने सोमालिया में अकाल के लगातार बिगड़ते हालात पर चिंता जताई है। पिछले 17 सालों में सोमालिया में इस वक्त सबसे खराब हालात हैं। सैकड़ों लोग यहां रोज भूख और कुपोषण की वजह से मर रहे हैं। मरनेवालों में आधे से ज्यादा संख्या बच्चों की है। संयुक्त राष्ट्र ने कहा है कि अगर हालात नहीं सुधरे तो अगले 4 महीनों में 7 लाख और लोगों की मौत हो सकती है। केन्या और इथोपिया जैसे देशों पर भी अकाल की मार पड़ी है लेकिन यहां के हालात सोमालिया जितने खराब नहीं हैं।  सोमालिया में हालात बिगड़ने की एक बड़ी वजह यहां पिछले 20 सालों से चल रहा गृहयुद्ध है। यहां के कई कट्टरपंथी संगठनों ने संयुक्त राष्ट्र फूड प्रोग्राम के साथ विदेशी मदद लेने पर रोक लगा रखी है।